钦定古今图书集成/明伦汇编/闺媛典/第085卷 > 彭濛妻陈氏
## 钦定古今图书集成/明伦汇编/闺媛典/第085卷 > 彭濛妻陈氏

按《德安府志》：“陈氏，应山彭濛妻。年十五，适濛。濛贫，氏
脱簪珥以佐翁姑膳。濛病剧，告天请代。濛死，伏尸痛
哭，断左手中指，流血透履，邀濛死。友闵政至，叩首，属
以老姑及濛弱弟。剪发为三，一付姑，一付母，一裹断
指，结濛项上。绝粒七日而没，贫不能殓，邑令姬文华
捐俸殡之，墓在治北。”